Genre: Opinion/Argumentation

Tri leta so potrebovali, da je drzen projekt prišel h koncu in da se motocikel danes že vozi po cestah in dirkališčih. V španskem Ascariju, na zahtevni in zaviti stezi z dvema ovaloma, smo preizkusili najnovejši KTM-ov superbike ter ostali brez besed. No skoraj, saj nekaj smo le povedali v oko kamere. <p/> Filozofija ' ready to race ' ali po naše pripravljen za dirkanje je rdeča nit prvega KTM-ovega superšportnika, ki navdušuje z odlično lego, grozljivo zmogljivimi zavorami, dirkaškim vzmetenjem in voznimi lastnostmi dirkalnika za superbike. Moč 155 ' konjev ' in 120 Nm navora sta podatka, ki obljubljata veliko. Pa bo dovolj, da se bo kosal z japonskimi tisočaki? Ob masi pripravljenega motocikla za vožnjo, ki se ustavi pri dvestotici je igra moči in mase še kako zanimiva. <p/> Vse o novem KTM-u si lahko preberete v novi številki Avto magazina, ki je v prodaji od 13. marca 2008.